ایسلام امکداش‌لیق تشکیلاتی کنفرانسی‌نین عالی محکمه حاکم‌لری‌نین ایجلاسیندا چیخیش ائدن جمهور باشقانی رجب طیب اردوغان فراتین دوغوسونداکی اراضی‌لری راحاتلیغا قوووش‌دورماقدا قرارلی اولدوق‌لارینی وورغولاییب.
ایسلام امکداش‌لیق تشکیلاتی کنفرانسی‌نین عالی محکمه حاکم‌لری‌نین ایجلاسیندا چیخیش ائدن جمهور باشقانی رجب طیب اردوغان فراتین دوغوسونداکی اراضی‌لری راحاتلیغا قوووش‌دورماقدا قرارلی اولدوق‌لارینی وورغولایا‌راق "دونن آخشام عراق اراضی‌سینده هاوا عملیات‌لاریمیزی حیاتا کئچیردیک. سرحدلریمیزه تهدید یارا‌دان سینجار و کاراجاک داغیندا عملیات کئچیردیک. گئری‌سی ده گله‌جک. چونکی اورا‌دان بیزه تهدید وارسا، جاوابی دا آنیندا وئریله‌جک" دئیه سؤیله‌ییب.
اردوغان چیخیشیندا بون‌لاری سؤیله‌ییب: "بو ترور تشکیلات‌لارینی یا یوخ ائده‌جک‌لر، اونلار ائتمیرسه، بیز محو ائدجییک. تروریستلرین دوننکی قددار تجاووزو وئردیگیمیز قرارین نه قدر مقصده اویغون اولدوغونو گؤسترمیش‌دیر. سرحدلریمیزه ییغیلان تروریستلرین گئج-تئز بیزی هدف آلاجاغی حقیقتینی بو حادثه ثبوت ائتمیش‌دیر. بیز سوریه-ده  آتدیغیمیز آدیم‌لارلا ساده‌جه اؤز اؤلکه‌میزین تهلوکه‌سیزلیگینی تامین ائتمیریک. هئچ بیر مذهب فاناتیک‌لیگی بو حقیقتی اؤرت-باسدر ائده بیلمز. منبیچ ایله بیزیم دقتیمیزی یاییندیرماغا جهد گؤستریرلر. تروریست لردن اورانی آزاد ائدجییک دئدی‌لر. اما ائتمه‌دی‌لر. ایندی ده دئییریک کی، تمیزلدینیز تمیزلدینیز، تمیزله‌مه‌دینیزسه، بیز منبیچه ده گیرجییک. آچیق دانیشیرام. تورکیه فراتین دوغوسونداکی ترور باتاق‌لیغینا موداخیله مسئله‌سینده کیفایت قدر واخت ایتیریب. بون‌دان سونراسی اوچون تک بیر گون گئجیکمه‌یه ده صبریمیز یوخ‌دور".
سرحدلریمیزه تهدید یارا‌دان سینجار و کاراجاک داغیندا عملیات کئچیردیک. گئری‌سی ده گله‌جک. چونکی اورا‌دان بیزه تهدید وارسا، جاوابی دا آنیندا وئریله‌جک" دئیه اردوغان وورغولاییب.
